La gran fame de Bengala de 1770 (bengalí: ৭৬-এর মন্বন্তর, chhiattōrer monnōntór; literalemnte, la fame del 76) foi una fame catastrófica ente 1769 y 1773 (1176 a 1180 nel calendariu bengalí) qu'afectó la llanura inferior del Ganges, na India. Envalórase que la fame causó la muerte de 10 millones de persones, amenorgando la población de Bengala, que na dómina incluyía los actuales estaos de Bihar y Orissa, a 30 millones de persones. La causa d'esta fame hai que buscala na estensa obligación de cultivar opiu —la Compañía Británica de les Indies Orientales forzaba a los llabradores locales a cultivalo como parte de la so estratexa d'esportación a China— en llugar de cultivos alimenticios locales, resultando nuna escasez de granu pa la población llocal bengalí.